ועדת הבנקאות, השיכון והעניינים האורבניים של הסנאט של ארצות הברית

ועדת הבנקאות, השיכון והעניינים האורבניים (באנגלית: United States Senate Committee on Banking, Housing, and Urban Affairs) היא ועדה קבועה בסנאט של ארצות הברית, אשר בתחום סמכותה המדיניות המוניטרית של ארצות הברית ועניינים רבים הקשורים במערכת הבנקים של ארצות הברית. הוועדה מפקחת, בין היתר, על מחלקת השיכון והפיתוח העירוני של ארצות הברית. בקונגרס ה-119 של ארצות הברית עומד בראשה הסנאטור טים סקוט ממדינת קרוליינה הדרומית.

 היסטוריה ותחומי שיפוט 
ועדת הבנקאות, השיכון והעניינים האורבניים של הסנאט של ארצות הברית היא אחת מעשרים הוועדות הקבועות והמיוחדות אשר בתחום אשר עוסקות בתחומים מיוחדים בעלי עניין חקיקתי. למרות שלסנאט האמריקאי היסטוריה ארוכת שנים של ניסוח והעברה של חקיקות המתמקדת בבנקים בארצות הברית, ועדת הבנקאות של הסנאט לא נוסדה באורח רשמי עד שנת 1913, אז מונה הסנאטור רוברט לאת'האם אוון מאוקלהומה, נותן החסות ל"חוק ציון הדרך הפדרלי", ליושב הראש הראשון של הוועדה. מאז עברה הוועדה טרנספורמציות וארגון מחדש. שמה הנוכחי של הוועדה ניתן לה במטרה להטעים את המגוון הסוגיות הנתונות בתחום סמכותה. תחומי השיפוט שלה הם: 
 בנקים, בנקאות ומוסדות פיננסיים
 תמחור סחורות, שירותי השכרות ושירות הציבור
 ביטוח פיקדונות
 הגנה על תפוקה וייצור ויציבות כלכלית
 קידום סחר בינלאומי ויצוא
 בקרת יצוא
 מדיניות מוניטרית כלכלית ופיקוח על הפדרל ריזרב סיוע כלכלי לתעשייה ולמסחר
 הנפקה ופדיון שטרות כסף
 כספים ואשראי, כולל הכסף בראייה מקרו-כלכלית והטבעה
 פיקוח על מוסדות סיעודיים
 דיור ציבורי ופרטי, כולל שיכון יוצאי צבא וחיילים משוחררים
 מתן הכרה בחוזים ממשלתיים
 פיתוח עירוני ותחבורה ציבורית עירונית

 קישורים חיצוניים 


 הערות שוליים 

בנקאות
קטגוריה:בנקאות בארצות הברית